Jan Dahm

Jan Dahm (1921–2013) var grunnleggeren av Theta-gruppen, en norsk motstandsgruppe mot tyskerne under andre verdenskrig.

Starten av «Theta-gruppen» 
Sommeren 1940 gikk det det i det tysk-okkuperte Norge rykter om at tyskerne ville okkupere Storbritannia, og legge invasjonsstyrkene fra Vestlandet. Invasjonen skulle skje ved hjelp av fiskeskøyter og kystbåter som tyskerne hadde beslaglagt. Jan Dahm, som var en ung student ved Bergens Tekniske Skole, mente at det var viktig å sende beskjeder til Storbritannia om hva tyskerne planla. Dette ville han gjøre via radiomeldinger, selv om risikoen for at tyskerne kunne pendle seg inn på deres meldinger var tilstede. Dahm og vennene diskuterte saken, og ble enige om å gå i gang med å bygge en radiosender der de sendte beskjeder til Storbritannia. 

På denne tiden da de diskuterte dette var det mange informanter som tystet til tyskerne da de hørte rykter om Jan Dahm og vennenes planer. Jan Dahm ble meldt til tyskerne, og kom i det tyske etterretningsvesenets søkelys. En dag da han hadde eksamen, kom det tyske sikkerhetspolitiet, Gestapo, og hentet ham. Da ble han arrestert for spionasje. Deretter ble han sendt til Oslo med tolv andre nordmenn, og hele gruppen ble stilt for krigsrett. Etter tre dagers rettssak fikk tre stykker dødsdom: Gabriel Lund, Konrad Rendedal og Odd Solum. Jan Dahm ble frikjent sammen med en annen, mens resten fikk lange fengselsstraffer. Da Dahm ble frikjent måtte han melde seg for Gestapo to ganger i uken for lange avhør. Selv om han hadde meldeplikt, og var under tysk oppsyn, endret han ikke holdning angående de tyske myndighetene. 

Etter fengselsoppholdet forsto han hva den tyske okkupasjonsmakten stod for, og hvorfor de måtte kjempe imot. Dette fortsatte Dahm og vennene hans å diskutere, og de måtte få kontakt med de norske myndighetene i London. Derfor måtte de få tak i radiosender, mottager, kode, teknisk utstyr, våpen osv. 
For å gjøre dette motstandsarbeidet trengte de et sted å være. Dahms mor eide femti prosent av enhjørningsgården, på det som i dag blir kalt bryggen. Dahm hadde vokst opp her, og kjente lagerlokalene ut og inn. Han visste om en bod som de kunne bruke som oppholdssted. Oppholdsstedet var godt skjult, og egnet seg godt for å gjøre motstand mot tyskerne. Rommet gikk under dekknavnet kafeen. Dahm fikk med seg sine venner og vaktmesteren, Frank Olsen, på sine motstandsplaner. For å få tak i de norske myndighetene og utstyr som kunne drive radiostasjon, trengte Dahm og gruppen å folk til London. Den første som reiste var Bjarne Winter Thorsen på nitten år. Da Bjarne kom tilbake fra London kom han i kontakt med Dahm, og flyttet inn i kafeen. Da lærte han Dahm og Rolf, en annen i Theta-gruppen, hvordan man kunne kode, trigging av sender og montering av radio.

«Tirpitz» 
For å sende beskjeder til London, trengte Theta-gruppen et nettverk. Dette nettverket bestod av havnevesenet, fyrvesenet og tollvesenet som befant seg opp langs kysten. Også ulike direktører tok del i dette arbeidet. Dahm fikk meldinger om ulike skipsfartøy, og bestemte hvilke meldinger som var viktig nok til å kunne videresendes til London. 

Slagskipet «Tirpitz» var «Bismarck»s søsterskip. De allierte hadde ikke sett dette skipet siden januar 1942. Etter noen dager fikk Dahm beskjed om at «Tirpitz» var kommet til Trondheim, og at den lå beskyttet og kamuflert i Trondheimsfjorden. Grunnen til at de allierte var så redd for «Tirpitz» kom av at slagskipet utgjorde en trussel mot konvoiene til Sovjetunionen. Thetagruppen sendte mange ulike telegram angående «Tirpitz», der de ga detaljert beskrivelse av skipet.

Reisen til England 
I februar 1942 fikk Dam ordne om å komme seg til London. Først reiste han til Sveige, og deretter til London. I siste del av oktober skulle egentlig Dahm reise tilbake med Bjarne og åpne senderen igjen. Men da fikk Dahm et telegram fra Wenche om at det hadde vært en tysk razzia i Bryggen, der det deltok 300 tyske soldater, og kafeen var blitt funnet.

Referanser

Kilder 
Ottosen, Kristian: Theta Theta : et blad fra motstandskampens historie 1940-1945, Oslo, Aschehoug, 1991. ISBN 8203166865 (ebok fra NB)

Norske motstandsfolk under andre verdenskrig
Personer fra Bergen kommune